< VirtualBox

VirtualBox telepítése Debian GNU/Linux 10.x rendszeren

Szerző: Sallai András

Copyright © 2019, Sallai András

Licenc: CC BY-SA 4.0

Web: https://szit.hu

Beszerzés

Debian csomag letölthető a VirtualBox weblapjáról:

https://www.virtualbox.org/

A Debian10-t most adták ki, így csomagtárolóból még nem érhető el, de letölthető egy a Debian10 számára csomag a fenti webhelyen. Keressük a következő sort: „Ubuntu 18.04 / 18.10 / 19.04 / Debian 10”

Szükséges csomagok

A következő csomagok majd a kernelmodulhoz kellenek:

apt install linux-headers-amd64 linux-headers-4.19.0-5-amd64
apt install gcc make perl
apt install apt-transport-https

VirtualBox telepítése

A következő csomagot sikerült letölteni, 2019-07-10-én:

virtualbox-6.0_6.0.8-130520-Ubuntu-bionic_amd64.deb

Lépjünk be abba a könyvtárba ahol található a fenti letöltött fájl, majd telepítsük:

dpkg -i virtualbox-6.0_6.0.8-130520-Ubuntu-bionic_amd64.deb

A telepítés megszakad, mivel a dpkg nem kezeli a függőségeket. A függőségeket tegyük fel az apt paranccsal:

apt -f install

Kernel modul telepítése

/sbin/vboxconfig

Az alábbihoz hasonló kimenete látunk:

Created symlink /etc/systemd/system/multi-user.target.wants/vboxdrv.service → /lib/systemd/system/vboxdrv.service.
Created symlink /etc/systemd/system/multi-user.target.wants/vboxballoonctrl-service.service → /lib/systemd/system/vboxballoonctrl-service.service.
Created symlink /etc/systemd/system/multi-user.target.wants/vboxautostart-service.service → /lib/systemd/system/vboxautostart-service.service.
Created symlink /etc/systemd/system/multi-user.target.wants/vboxweb-service.service → /lib/systemd/system/vboxweb-service.service.
vboxdrv.sh: Stopping VirtualBox services.
vboxdrv.sh: Starting VirtualBox services.
vboxdrv.sh: Building VirtualBox kernel modules.

A vboxconfig ekkor telepíti a VirtualBox kernelmoduljait. Néhány percig eltarthat, amíg visszaadja a várakozási-jelet.

Extension Pack

Beszerzés

A webhelyről beszerezhető a legújabb csomag:

https://www.virtualbox.org/wiki/Downloads

Keressük meg a „VirtualBox 6.0.8 Oracle VM VirtualBox Extension Pack” fejezetet. Kattintsuk a „All supported platforms” linkre.

A következő csomag töltődik le:

Oracle_VM_VirtualBox_Extension_Pack-6.0.8.vbox-extpack

Telepítés:

Fájl > Beállítások > Kiterjesztések

Kattintsunk a [+] ikonra, tallózzuk ki a csomagot.

Az előugró ablakban kattintsunk a „Telepítése” gombra.

Görgessünk a licenc aljára, mire megjelenik az „Elfogadom” gomb. Kattintsunk, mire újabb ablak ugrik elénk, hogy azonosítsuk magunkat root felhasználóként.

Parancssorból

Telepítés parancssorból is megoldható:

VBoxManage extpack install https://download.virtualbox.org/virtualbox/6.0.8/Oracle_VM_VirtualBox_Extension_Pack-6.0.8.vbox-extpack